CELEX: 62016TN0280
Language: hr
Date: 2016-05-26 00:00:00
Title: Predmet T-280/16: Tužba podnesena 26. svibnja 2016. – GeoClimaDesign protiv EUIPO-a - GEO Gesellschaft für ENERGIE und Oekologie (GEO)

18.7.2016   
            
            
               HR
            
            
               Službeni list Europske unije
            
            
               C 260/48
            
         Tužba podnesena 26. svibnja 2016. – GeoClimaDesign protiv EUIPO-a - GEO Gesellschaft für ENERGIE und Oekologie (GEO)
   (Predmet T-280/16)
   (2016/C 260/59)
   Jezik na kojem je tužba podnesena: njemački
   
      Stranke
   
   
      Tužitelj: GeoClimaDesign AG (Fürstenwalde/Spree, Njemačka) (zastupnik: B. Lanz, odvjetnica)
   
      Tuženik: Ured Europske unije za intelektualno vlasništvo (EUIPO)
   
      Druga stranka pred žalbenim vijećem: GEO Gesellschaft für ENERGIE und Oekologie GmbH (Langenhorn, Njemačka)
   
      Podaci o postupku pred EUIPO-om
   
   
      Nositelj spornog žiga: druga stranka pred žalbenim vijećem
   
      Predmetni sporni žig: verbalni žig EU-a „GEO” – žig EU-a br. 8 331 076
   
      Postupak pred EUIPO-om: postupak proglašavanja žiga ništavim
   
      Pobijana odluka: odluka četvrtog žalbenog vijeća EUIPO-a od 29. ožujka 2016. u predmetu R 1679/2015-4
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi pobijanu odluku;
            
         
               —
            
            
               proglasi sporni žig ništavim i, podredno, proglasi sporni žig ništavim u odnosu na organizacijsku pripremu građevinskih projekata iz područja energije iz obnovljivih izvora, osobito postrojenja pogonjenih energijom vjetra i skupina vjetroelektrana iz razreda 35., usluge nositelja projekta pri realizaciji projekata iz područja energije iz obnovljivih izvora, osobito postrojenja pogonjenih energijom vjetra i skupina vjetroelektrana; popravljanje i održavanje postrojenja pogonjenih energijom vjetra iz razreda 37. i razrada tehničkih projekata iz područja opskrbe energije; razrada tehničkih projekata iz područja energije iz obnovljivih izvora, osobito u vezi s postrojenjima pogonjenim energijom vjetra i skupinama vjetroelektrana; inženjerske usluge iz područja energije iz obnovljivih izvora energije, osobito u vezi s postrojenjima pogonjenim energijom vjetra; priprema tehničkih i znanstvenih izvještaja iz razreda 42.;
            
         
               —
            
            
               naloži tuženiku snošenje troškova.
            
         
      Tužbeni razlog
   
   
               —
            
            
               povreda članka 52. stavka 1. točke (a) u vezi s člankom 7. stavkom 1. točkom (b) i člankom 7. stavkom 1. točkom (c) Uredbe br. 207/2009